en de es tr en de oc en it en en fr de it en de en en de ml en fr pt fr br vi fr hu fr ceb en br en en es en de en en en es es en kw oc cy en en fr cy nb oc nb de en oc en jbo cy es es cy oc en en nl cy cy en en en en en en cy cy en cy cy cy war en cy fr cy cy cy cy en en cy cy cy cy cy
Home - Camac Harps Wales : Camac Harps Wales
DHC 36 Blue Light
DHC 32 Blue Light
Priodasau A Digwyddiadau Corfforol
22 Gorffennaf – 3 Medi 2019
Yn ystod y cyfnod yma bydd y siop ar agor dim ond trwy apwyntiad.
I drefnu apwyntiad am amser sy’n gyfleus i chi ffoniwch 02920 620900 neu anfonwch e-bost i [email protected]
Cymru – gwlad telynau a thelynorion! O’n hystafell arddangos yng Nghaerdydd rydym yn dosbarthu ystod gyflawn o delynau Camac ledled y DU ac Iwerddon. Rydym yn cynnig cynllun llogi deniadol ar gyfer oedolion a dysgwyr ifanc, yn cadw stoc o ystod eang o dannau, cerddoriaeth ac ategolion, ac yn gweithredu gwasanaeth effeithiol archebu drwy’r post. Gallwn argymell athrawon telyn ar draws y DU ac rydym yn cefnogi dosbarthiadau ensemble yn rheolaidd ar gyfer dysgwyr ifanc (a’r rhai sy’n ifanc eu hysbryd!). Gallwn eich sicrhau y cewch groeso cynnes, cyngor arbengiol a gofal ardderchog ar ôl prynu gan Elen Vining, sy’n delynores ei hun.
116B Pantbach Road, Llwynbedw, Caerdydd, CF14 1UE
Telynau Camac: deugain mlynedd o angerdd à la française
Les Harpes Camac yw’r unig wneuthurwyr o delynau cyngerdd yn Ffrainc. Fe’u sylfaenwyd yn Llydaw ym 1972, ac maent yn parhau yn ymroddgar i gynhyrchiad domestig, am resymau sicrwydd ansawdd a chyfrifoldeb amgylcheddol. Yn 2007, datganodd llywodraeth Ffrainc bod telynau Camac yn “Entreprise du Patrimoine Vivant” (Menter Treftadaeth Fyw). Mae hon yn wobr i gwmnïau sy’n tanategu hunaniaeth economaidd a diwylliannol Ffrainc. Mae’r cwmni wedi talu teyrnged i’w treftadaeth Ffrengig a Llydaweg: i draddodiad Ffrengig y telynau cyngerdd hardd trwy eu modelau Elysée a Vendôme, sy’n ymroddedig i Sébastien Erard, ac i’w gwreiddiau Llydaweg gydag ystod eang o delynau lifer / Celtaidd.
Mae telynau Camamc yn enwog am eu menter yng ngwneuthuriad telynau. Mae rhai o’r rhain yn goresgyn problemau adeiladwaith traddodiadol y delyn. Mae Camac wedi newid rodiau pedal (sy’n gallu torri a golygu na ellir chwarae’r delyn dros dro) gyda cheblau na ellir eu torri, yn seiliedig ar y rhai sydd yn y diwydiant awyrennau. Mae gan weithrediadu pedal dwbl telynau Camac gylchdroad disg wahanol er mwyn cael tonyddiaeth fwy cywir; cedwir y donyddiaeth yn fwy cywir hefyd trwy ddyfais y cwmni o’r enw “tiwniwr ffon”, y gall y telynor ei hun ei ddefnyddio i dynhau ceblau’r pedal rhwng archwiliadau proffesiynol. Gwnaethpwyd newidiadau dyfeisgar eraill megis yn nyluniad y blwch sain er mwyn gwneud sain y delyn yr un fath ymhob cwmpas ac yn grwn ac eglur ar yr un pryd. Dyma’r hyn y disgrifiodd Jakez François, llywydd y cwmni, fel y “sain Ffrengig”.
Mae “Telynau Glas” trydan ac electroacwstig Camac yn feincnod yn eu maes. Mae’r delyn lifer drydan ysgafn iawn, y DHC Blue Light, wedi ei datblygu mewn cydweithrediad â Deborah Henson-Conant. Mae’r cwmni’n aml yn gweithio gydag artistiaid i greu eu hofferynau. Gwneir pob telyn lifer Camac yn y ffordd yma: y Stivell, gydag Alan Stivell; yr Ulysse, gydag Elisa Vellia; yr Excalibur, gyda François Pernel; y Janet, gyda Janet Harbison; y Telenn Kadiou, gyda Dominig Bouchaud. Hefyd, mae Camac wedi datblygu telyn llanera sy’n torri tir newydd ar gyfer Edmar Castaneda, a fersiwn drydan o’r offeryn hwn gyda Leonard Jacome.
Cliciwch ar y dolenni i ddarllen mwy am hanes, ansawdd a chyfarwyddiadau Camac.
Jakez François, llywydd Camac France. Photo: Jean-Marc Volta
Eric Piron, prif weithredwr. Llun: Harcourt
Trwy barhau i ddefnyddio’r safle hon rydych yn cytuno gyda’n defnydd o gwcis.